钦定古今图书集成/理学汇编/文学典/第202卷 > 《论诗三十首》元·好问
## 钦定古今图书集成/理学汇编/文学典/第202卷 > 《论诗三十首》元·好问

《汉谣》《魏什》久纷纭，正体无人与细论。谁是诗中疏凿
手，暂教泾渭各清浑。

曹刘坐啸虎生风，四海无人角两雄。可惜并州刘越
石，不教横槊建安中。

邺下风流在晋多，壮怀犹见《缺壶歌》。风云若怅张华
少，温李新声奈尔何。〈锺嵘评张华诗恨其儿女情多风云气少〉
一语天然万古新，豪华落尽见真淳。北窗白日羲皇
上，未害《渊明》是晋人。〈柳子厚唐之谢灵运陶渊明晋之白乐天〉
纵横诗笔见高情，何物能浇磈磊平。老阮不狂谁会
得，出门一笑大江横。

心画心声总失真，文章宁复见为人。高情千古《闲居
赋》，争信安仁拜路尘。

慷慨歌谣绝不传，《穹庐》一曲本天然。中州万古英雄
气，也到阴山“敕勒川。”

沈宋横驰翰墨场，风流初不废齐梁。论功若准平吴
例，合著黄金铸子昂。

斗靡夸多费览观，《陆文》犹恨冗于潘。《心声》只要传心
了，《布谷》澜翻可是难。〈陆芜而潘静语见世说〉

排比铺张特一途，籓篱如此亦区区。少陵自有连城
璧，争奈微之识碔玞。〈事见元稹子羡墓志〉
眼处心生句自神，暗中摸索总非真。画图临出《秦川
景》，亲到长安有几人。

望帝春心托杜鹃，佳人锦瑟怨华年。诗家总爱《西昆》
好，独恨无人作《郑笺》。

万古文章有坦途，纵横谁似玉川卢。《真书》不入今人
眼，而辈从教鬼画符。

出处殊途听所安，山林何得贱衣冠。华歆一掷金随
重，大是渠侬被眼谩。

笔底银河落九天，何曾憔悴饭山前。世间东抹西涂
手，枉著书生待鲁连。

切切秋虫万古情灯前山鬼泪纵横鉴湖春好无人
赋夹岸桃花锦浪生。

切响浮声发巧深，研磨虽苦果何心。浪翁水乐无宫
征，自是云山《韶濩》音。〈水乐次山事又其款乃曲云停桡静听曲中意好似云山韶濩
音〉

东野穷愁死不休，高天厚地一诗囚。江山万古“《潮阳》
笔”，合在元龙百尺楼。

万古幽人在涧阿，百年孤愤竟如何？无人说与天随
子，春草输赢校几多。〈天随子诗无多药草在南荣合有新苗次第生稚子不知名品
上恐随春草斗输赢〉

谢客风容映古今，发源谁似柳州深。朱弦一拂遗音
在，却是当年“寂寞心。”

窘步相仍死不前，唱酬无复见前贤。纵横正有凌云
笔，俯仰随人亦可怜。

奇外无奇更出奇，一波才动万波随。只知诗到苏黄
尽，沧海横流却是谁。

曲学虚荒小说欺，俳谐怒骂岂宜时。今人合笑古人
拙，除却《雅言》都不知。

有情芍药含春泪，无力蔷薇卧晚枝。拈出退之《山石
句》，始知渠是“女郎诗。”

乱后元都失故基，看花诗在只堪悲。刘郎也是人间
客，枉向春风“怨兔葵。”

金入洪炉不厌频，精真那计受纤尘。苏门果有忠臣
在，肯放坡诗百态新。

百年才觉古风回，元祐诸人次第来。讳学《金陵》犹有
说，竟将何罪废“欧梅。”

古雅难将子美亲，精纯全失义山真。论诗宁下“《涪翁》
拜”，未作江西社里人。

池塘春草谢家春，万古千秋五字新。传语闭门陈正
字，可怜无补费精神。

撼树蚍蜉自觉狂，书生技痒爱论量。老来留得诗千
首，却被何人较“短长。”